Source: http://docplayer.fi/2138408-Selvitys-hallinto-ja-ohjausjarjestelmasta.html
Timestamp: 2018-04-21 12:11:09+00:00
Document Index: 4142441

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Vaisala Oyj Selvitys hallinto- ja ohjausjärjestelmästä
2 Sisältö Selvitys Vaisalan hallinto- ja ohjausjärjestelmästä Poikkeaminen hallinnointikoodin suosituksista ja perustelut poikkeamille... 3 Vaisala-konsernin hallinnointi... 4 Hallitus... 4 Hallituksen jäsenet vuonna Hallituksen asettamat valiokunnat... 8 Tarkastusvaliokunta... 9 Palkitsemisvaliokunta... 9 Hallituksen ja valiokuntien jäsenten osallistuminen kokouksiin Toimitusjohtaja Johtoryhmä Valvontajärjestelmät Riskienhallinta Taloudelliseen raportointiprosessiin liittyvien sisäisen valvonnan ja riskienhallinnan järjestelmien pääpiirteet Sisäisen valvonnan roolit ja vastuut Sisäpiiri
3 Selvitys Vaisalan hallinto- ja ohjausjärjestelmästä 2013 Selvitys Vaisalan hallinto- ja ohjausjärjestelmästä (Corporate Governance Statement) on laadittu Suomen hallinnointikoodin suosituksen 54 ja arvopaperimarkkinalain 2 luvun 6 :n mukaisesti. Vaisalan hallinto- ja ohjausjärjestelmä perustuu Suomen osakeyhtiölakiin ja Vaisalan yhtiöjärjestykseen. Yhtiö noudattaa NASDAQ OMX Helsinki Oy:n ja Finanssivalvonnan antamia, listattuja yhtiöitä koskevia sääntöjä ja määräyksiä. Vaisalan A-osakkeet on listattu NASDAQ OMX Helsinki Oy arvopaperipörssissä. Yhtiö noudattaa toiminnassaan Arvopaperimarkkinayhdistys ry:n voimaan tullutta Suomen listayhtiöiden hallinnointikoodia. Yhtiö poikkeaa hallinnointikoodin noudata tai selitä -periaatteen mukaisesti jäljempänä mainituin tavoin hallintokoodin hallituksen jäsenen toimikautta koskevasta suosituksesta. Suomen listayhtiöiden hallinnointikoodi on luettavissa verkkosivustolla Vaisalan hallitus on hyväksynyt tämän selvityksen hallinto- ja ohjausjärjestelmästä pidetyssä kokouksessaan. Yhtiön tilintarkastajana toimiva Tilintarkastusyhteisö PricewaterhouseCoopers Oy on tarkastanut, että selvitys on annettu, ja että taloudelliseen raportointiprosessiin liittyvien sisäisen valvonnan ja riskienhallinnan järjestelmien pääpiirteittäinen kuvaus on yhdenmukainen tilinpäätöksen kanssa. Lisätietoa Selvitys on laadittu toimintakertomuksesta erillisenä asiakirjana, ja se on saatavilla myös yhtiön internetsivuilla Poikkeaminen hallinnointikoodin suosituksista ja perustelut poikkeamille Vaisalan hallituksen jäsenten toimikausi poikkeaa hallintokoodin suosituksen 10 mukaisesta yhden vuoden toimikaudesta. Yhtiön hallituksen toimikausi määräytyy yhtiön yhtiöjärjestyksen mukaisesti. Yhtiön yhtiöjärjestyksen mukaan jäsenen toimikausi on 3 vuotta siten, että toimikausi alkaa vaalin suorittaneen yhtiökokouksen päätyttyä ja päättyy kolmanneksi seuraavan varsinaisen yhtiökokouksen päättyessä. Yhtiökokous päättää yhtiöjärjestystä koskevista muutoksista. Pidempi toimikausi on nähty perustelluksi yhtiön pitkäjänteisen kehittämisen kannalta, mihin myös yhtiön suurimmat omistajat ovat sitoutuneet. Yhtiö on kokenut mallin hyvin toimivaksi. 3
4 Vaisala-konsernin hallinnointi Vaisala-konsernin toiminnasta vastaavat yhtiökokous, hallitus ja toimitusjohtaja apunaan konsernin johtoryhmä. Hallitus Vaisalan hallinnosta ja toiminnan asianmukaisesta järjestämisestä huolehtii hallitus. Vaisala Oyj:n hallitukseen kuuluu yhtiöjärjestyksen mukaan vähintään neljä ja enintään kahdeksan jäsentä. Yhtiökokous valitsee kaikki hallituksen jäsenet. Hallitus valitsee keskuudestaan puheenjohtajan ja varapuheenjohtajan. Hallituksen jäsenten enemmistön on oltava yhtiöstä riippumattomia ja tästä enemmistöstä vähintään kahden jäsenen on oltava riippumattomia yhtiön merkittävistä osakkeenomistajista. Hallituksen jäsenten toimikausi poikkeaa Suomen listayhtiöiden hallinnointikoodissa annetun suosituksen kohdan 10 mukaisesta yhden vuoden toimikaudesta. Toimikausi on yhtiöjärjestyksen mukaisesti kolme vuotta. Toimikausi alkaa vaalin suorittaneen yhtiökokouksen päätyttyä ja päättyy kolmanneksi seuraavan varsinaisen yhtiökokouksen päättyessä. Vaisalan hallitus kokoontuu vähintään kuusi kertaa vuodessa sekä aina tarvittaessa. Kokouksiin osallistuvat myös konsernin toimitusjohtaja ja talousjohtaja. Muut konsernin johtoryhmän jäsenet osallistuvat kokouksiin tarpeen mukaan hallituksen kutsusta. Mikäli hallituksen työn tehokas organisoiminen sitä yksittäistapauksessa vaatii, hallitus voi puheenjohtajan päätöksellä perustaa keskuudestaan työryhmän valmistelemaan sille osoitettua asiaa. 4
5 Vaisalan hallitus toimii hyväksytyn työjärjestyksen mukaan. Tärkeimpiä hallituksen käsittelemiä asioita ovat: vastata Suomen osakeyhtiölaissa, yhtiöjärjestyksessä tai muualla hallituksen vastuulle määrätyistä tehtävistä, päättää konsernistrategiasta, päättää konsernin pitkän aikavälin ja vuositavoitteet käsitellä konsernin toimintasuunnitelma, budjetti ja investointisuunnitelma, käsitellä konsernin osavuosikatsaukset, käsitellä ja hyväksyä tilinpäätöstiedote, konsernitilinpäätös ja hallituksen toimintakertomus, selvitys hallinto- ja ohjausjärjestelmästä (corporate governance statement) päättää strategisesti tai taloudellisesti merkittävistä yksittäisistä investoinneista, yritysostoista, - myynneistä tai -järjestelyistä sekä vastuusitoumuksista, vahvistaa konsernin riskienhallinta- ja raportointimenettely, vahvistaa konsernin vakuutuspolitiikka, hyväksyä konsernin rahoituspolitiikka, tehdä yhtiökokoukselle ehdotus osingosta, päättää konsernin johdon palkitsemis- ja kannustinjärjestelmästä, nimittää yhtiön toimitusjohtaja ja päättää hänen palkkauksestaan, hyväksyä toimitusjohtajan suorien alaisten rekrytoinnit ja palkkaukset arvioida vuosittain omaa toimintaansa Hallituksen jäsenet vuonna 2013 Vuonna 2013 Vaisalan hallitukseen kuului kuusi jäsentä. Hallituksen puheenjohtajana toimi Raimo Voipio, varapuheenjohtajana Yrjö Neuvo ja jäseniä Timo Lappalainen, Mikko Niinivaara, Maija Torkko ja Mikko Voipio. Hallituksen sihteerin tehtäviä hoiti OTK Matti Kari. Suosituksessa 15 annettujen kriteerien mukaan kaikki hallituksen jäsenet ovat yhtiöstä riippumattomia. Yhtiöstä että osakkeenomistajista riippumattomia ovat Timo Lappalainen, Yrjö Neuvo, Mikko Niinivaara ja Maija Torkko. Puheenjohtaja Raimo Voipio sekä jäsen Mikko Voipio ovat riippuvaisia merkittävistä osakkeenomistajista. Suosituksen 14 mukainen vaatimus riippumattomien jäsenten lukumäärästä toteutuu nykyisellä hallituksen kokoonpanolla. 5
6 Hallituksen puheenjohtaja Raimo Voipio, s. 1955, Suomen kansalainen, Dipl.ins. Hallituksen jäsen eri teknologiayhtiöissä Vaisalan hallituksen jäsen vuodesta 1989, hallituksen puheenjohtaja vuodesta 1994 Palkitsemisvaliokunnan puheenjohtaja Yhtiöstä riippumaton, merkittävistä osakkeenomistajista riippuvainen Keskeinen työkokemus Nokia Oyj, eri tuotemarkkinointitehtävissä Markkinointi- ja kehitystehtävissä yksityisissä teleyrityksissä Muut luottamustoimet Helkama Bica, hallituksen jäsen Novametor Oy, hallituksen jäsen Munkkiniemen yhteiskoulun kannatusyhdistys ry., varapuheenjohtaja Hallituksen varapuheenjohtaja Yrjö Neuvo, s. 1943, Suomen kansalainen, Ph.D. Cornell University Professori, tutkimusjohtaja Aalto-yliopisto Varapuheenjohtaja vuodesta 1994 Palkitsemisvaliokunnan jäsen Riippumaton hallituksen jäsen vuodesta 1989, Keskeinen työkokemus Nokia Oyj, teknologianeuvonantaja 2006 Nokia Oyj, johtokunnan jäsen erityisalueena matkapuhelimien tuotekehitys Tutkijaprofessori, Suomen Akatemia Elektroniikan ja signaalinkäsittelyn professori, Tampereen teknillinen yliopisto Vieraileva professori, University of California, Santa Barbara Muut luottamustoimet Forum Virium Helsinki Oy, hallituksen puheenjohtaja Canatu Oy, Entertrainer Oy ja Spinverse Oy, hallituksen jäsen Metropolia Ammattikorkeakoulu Oy, hallituksen jäsen Tekniikan Akatemia -säätiön hallituksen jäsen, Cap-XX Ltd, tieteellisen neuvottelukunnan jäsen Suomen Osaamiskeskusohjelma, työryhmän puheenjohtaja Tiedekeskus Heureka, valtuuskunnan jäsen Future Internet Public Private Partnership Program, Ohjausryhmän jäsen 6
7 Hallituksen jäsen Timo Lappalainen, s. 1962, Suomen kansalainen, Dipl. ins. Toimitusjohtaja, Orion Oyj Tarkastusvaliokunnan jäsen Riippumaton hallituksen jäsen vuodesta 2011 Keskeinen työkokemus Orion Oyj, toimitusjohtaja vuodesta 2008 Orion Oyj, eri johtotehtäviä Leiras Oy, eri johtotehtäviä Finvest Oy, eri johtotehtäviä Arthur Andersen & Co, USA, konsultti Muut luottamustoimet Kemianteollisuus ry, hallituksen varapuheenjohtaja Sydäntutkimussäätiö, hallituksen jäsen ICC Suomi, Kansainvälinen kauppakamari, hallituksen jäsen Suomen Messut Osuuskunta, hallintoneuvoston jäsen Helsingin seudun kauppakamari, valtuuskunnan jäsen Kansainvälisen kauppakamarin (ICC) Suomen osasto ry:n valtuuskunnan jäsen Hallituksen jäsen Mikko Niinivaara, s. 1950, Suomen kansalainen, Dipl. ins., Tekniikan kunniatohtori Tarkastusvaliokunnan jäsen Riippumaton hallituksen jäsen vuodesta 2002 Keskeinen työkokemus ABB Oy, toimitusjohtaja , ABB Industry Oy, toimitusjohtaja ABB Ltd, Zurich, liiketoiminta-alueen johtaja Eri johtotehtäviä ABB yhtymässä, Muut luottamustoimet Teknologiateollisuuden 100-vuotissäätiö, hallituksen puheenjohtaja 7
8 Hallituksen jäsen Maija Torkko, s. 1946, Suomen kansalainen, ekonomi, oik.kand. Tarkastusvaliokunnan puheenjohtaja ja palkitsemisvaliokunnan jäsen Riippumaton hallituksen jäsen vuodesta 2007 Keskeinen työkokemus Nokia Oyj, talousjohtaja Nokia Oyj, eri tehtäviä Muut luottamustoimet: - Hallituksen jäsen Mikko Voipio, s. 1960, Suomen kansalainen, TkL Hallituksen jäsen vuodesta 1994 Yhtöstä riippumaton, merkittävästä osakkeenomistajasta riippuvainen Keskeinen työkokemus Johto- ja T&K -tehtäviä ohjelmisto- ja telealoilla Muut luottamustoimet ComIQ Oy, hallituksen puheenjohtaja Fontus Oy, hallituksen jäsen Gecko Systems Oy, hallituksen puheenjohtaja Novametor Oy, hallituksen jäsen Vaisalan hallitus kokoontui vuonna 2013 yhteensä 16 kertaa ja jäsenten osallistumisprosentti oli 97,4 %. Jäsenten osallistuminen kokouksiin on esitetty erillisessä taulukossa sivulla 10. Hallituksen asettamat valiokunnat Hallituksella on kaksi pysyvää valiokuntaa: tarkastusvaliokunta ja palkitsemisvaliokunta. Valiokuntien jäsenet nimitetään hallituksen jäsenten joukosta vuosittain kunkin valiokunnan työjärjestyksen mukaisesti. Hallitus voi asettaa valiokuntia ja työryhmiä nimeämiinsä tehtäviin. Lisäksi hallitus vahvistaa valiokuntien työjärjestyksen sekä määrittää työryhmille menettelyohjeet. Valiokunnat eivät ole päättäviä tai toimeenpanevia elimiä. 8
9 Tarkastusvaliokunta Tarkastusvaliokunta avustaa hallitusta sen valvontavelvollisuuden hoitamisessa taloudellisen raportoinnin ja valvonnan, riskienhallinnan sekä ulkoisen ja sisäisen tarkastuksen osalta. Tarkastusvaliokunta hoitaa tehtäviään hallituksen hyväksymän työjärjestyksen, Suomen listayhtiöiden hallinnointikoodin sekä sovellettavien lakien ja määräysten mukaisesti. Tarkastusvaliokunnassa on kolme jäsentä, jotka hallitus nimittää vuosittain. Valiokunnan jäsenten on oltava yhtiöstä riippumattomia, ja ainakin yhden heistä on myös oltava riippumaton yhtiön merkittävistä osakkeenomistajista. Valiokunta kokoontuu vähintään viisi kertaa vuodessa. Kokouksiin osallistuvat myös konsernin toimitusjohtaja ja talousjohtaja. Muut Vaisalan vastuulliset henkilöt osallistuvat kokouksiin tarpeen mukaan valiokunnan kutsusta. Tärkeimpiä tarkastusvaliokunnan käsittelemiä asioita ovat: valvoo taloudellista raportointiprosessia ja ennusteprosessia, hyväksyy Vaisalan kirjanpito- ja raportointisääntöjen muutokset käsittelee osavuosikatsaukset, tilinpäätöstiedotteen ja tilinpäätöksen arvioi lakien ja määräysten noudattamista tarkistaa hallinto- ja ohjausjärjestelmää koskevan selvityksen, seuraa yhtiön sisäisen valvonnan ja riskienhallintajärjestelmien tehokkuutta, hyväksyy tilintarkastussuunnitelman ja tilintarkastuksen kustannusarvion, seuraa tilinpäätöksen ja konsernitilinpäätöksen lakisääteistä tilintarkastusta, arvioi lakisääteisen tilintarkastajan tai tilintarkastusyhteisön riippumattomuutta ja erityisesti oheispalvelujen tarjoamista tarkastettavalle yhtiölle, valmistelee tilintarkastajan valintaa koskevan päätösehdotuksen. Tarkastusvaliokunnan jäsenet vuonna 2013 Vuonna 2013 tarkastusvaliokunnan jäseniä olivat Maija Torkko (puheenjohtaja), Timo Lappalainen ja Mikko Niinivaara. Tarkastusvaliokunnan sihteerin tehtäviä hoitaa OTK Matti Kari. Tarkastusvaliokunnan kaikki jäsenet ovat yhtiöstä ja yhtiön merkittävistä osakkeenomistajista riippumattomia. Tarkastusvaliokunta kokoontui seitsemän kertaa vuonna 2013, ja valiokunnan jäsenet osallistuivat kaikkiin kokouksiin. Palkitsemisvaliokunta Palkitsemisvaliokunta vastaa sellaisten henkilöstöasioiden valmistelusta, jotka liittyvät toimitusjohtajan ja ylimmän johdon palkkaukseen, toimitusjohtajan ja johtoryhmän arviointiin, konsernin palkkaus- ja palkkiopolitiikkaan ja -käytäntöihin. Lisäksi valiokunta keskustelee hallituksen kokoonpanosta ja sen tulevista jäsenistä. Palkitsemisvaliokunnassa on kolme jäsentä, jotka hallitus nimittää vuosittain. Jäsenten enemmistön on oltava yhtiöstä riippumattomia. Valiokunta kokoontuu vähintään kaksi kertaa vuodessa. Kokouksiin osallistuvat myös konsernin toimitusjohtaja, henkilöstöjohtaja ja talousjohtaja, lukuun ottamatta kohtia, 9
10 jolloin käsitellään heitä itseään koskevia asioita. Muut Vaisalan vastuulliset henkilöt osallistuvat kokouksiin tarpeen mukaan valiokunnan kutsusta. Palkitsemisvaliokunnan jäsenet vuonna 2013 Vuonna 2013 palkitsemisvaliokunnan jäseniä olivat Raimo Voipio (puheenjohtaja), Yrjö Neuvo ja Maija Torkko. Palkitsemisvaliokunnan sihteerin tehtäviä hoitaa OTK Matti Kari. Valiokunnan kaikki jäsenet ovat yhtiöstä riippumattomia. Palkitsemisvaliokunta kokoontui viisi kertaa vuonna 2013, ja valiokunnan jäsenet osallistuivat kaikkiin kokouksiin. Hallituksen ja valiokuntien jäsenten osallistuminen kokouksiin Nimi Asema hallituksessa Hallituksen kokoukset Tarkastusvaliokunta Palkitsemisvaliokunta Raimo Voipio Puheenjohtaja 16/16 5/5 Yrjö Neuvo Varapuheenjohtaja 16/16 5/5 Timo Lappalainen Jäsen 15,5/16 7/7 Mikko Niinivaara Jäsen 16/16 7/7 Maija Torkko Jäsen 14/16 7/7 5/5 Mikko Voipio Jäsen 16/16 Toimitusjohtaja Vaisala Oyj:n toimitusjohtajan nimittää yhtiön hallitus. Toimitusjohtajan tehtävänä on johtaa yhtiötä hallituksen antamien ohjeiden ja määräysten mukaisesti sekä informoida hallitusta yhtiön liiketoiminnan ja taloudellisen tilanteen kehityksestä. Hän vastaa myös yhtiön hallinnon järjestämisestä. Toimitusjohtaja on konsernin johtoryhmän puheenjohtaja. Toimitusjohtaja Kjell Forsén, s. 1958, Suomen kansalainen, TkL Toimitusjohtaja, Vaisala Oyj, 2006 Vaisalan johtoryhmien puheenjohtaja, 2006 Keskeinen työkokemus Ericsson vuodesta 1986, useita johtotehtäviä Suomessa ja ulkomailla. Suomen Ericssonin toimitusjohtaja Luottamustoimet Helvar Oy Ab, hallituksen jäsen ICC Suomi, Kansainvälinen kauppakamari, hallituksen jäsen Teknologian tutkimuskeskus VTT, johtokunnan jäsen Elinkeinoelämän keskusliitto, tutkimus- ja innovaationeuvottelukunta, puheenjohtaja 10
11 Johtoryhmä Toimitusjohtaja on konsernin johtoryhmän puheenjohtaja. Johtoryhmään kuului seitsemän henkilöä. Johtoryhmä kokoontuu kerran kuussa toteuttaakseen Vaisalan strategiaa ja pitääkseen huolta yrityksen operatiivisesta johtamisesta. Johtoryhmän jäseniä ovat liiketoiminta-alueiden johtajat, talous, operatiiviset toiminnot, palvelut ja henkilöstöhallinto. Johtoryhmän jäsenet 2013 Kjell Forsén, toimitusjohtaja, johtoryhmän puheenjohtaja Sampsa Lahtinen, Controlled Environment -liiketoiminta-alueen johtaja lähtien (Kenneth Forss saakka) Kai Konola, Weather -liiketoiminta-alueen johtaja Kaarina Muurinen, talousjohtaja Vesa Pylvänäinen, Operations -yksikön johtaja Hannu Katajamäki, Services-yksikön johtaja Marja Happonen, henkilöstöjohtaja Lisätietoa Lisätietoa Vaisalan johtoryhmästä löytyy yrityksen internetsivuilta, osoitteesta Valvontajärjestelmät Vaisala Oyj:n hallitus on hyväksynyt konsernissa noudatettavat sisäisen valvonnan ja riskienhallinnan periaatteet. Vaisalan sisäisen valvonnan tavoitteena on varmistaa, että yrityksen toiminta on tuloksellista, noudattaa soveltuvia lakeja, sääntöjä ja yrityksen toimintaperiaatteita ja, että taloudellinen raportointi on oikea-aikaista, kattavaa, luotettavaa sekä noudattaa asiaankuuluvia sääntöjä. Sisäinen valvonta pyrkii tukemaan hallituksen ohjausvelvoitteen toteutumista. Sisäinen valvonta on prosessi, jota toteuttavat Vaisalan hallitus, tarkastusvaliokunta, johto ja työntekijät. Vaisalan sisäinen valvonta koostuu seuraavista tekijöistä: johdon ja hallinnon toimintaohjeista ja periaatteista, jotka hallitus on määritellyt yhteisistä eettisistä arvoista ja kaikkien työntekijöiden sisäisestä valvontakulttuurista johdosta, joka valvoo toimintaohjeiden ja periaatteiden soveltamista ja toteutusta taloushallinnosta, joka määrittää sisäisen valvontatoimet, seuraa toiminnan tehokkuutta sekä taloudellisen raportoinnin ja johdon raportoinnin luotettavuutta yhtiön riskienhallintaprosessista, jonka mukaisesti tunnistetaan, arvioidaan ja pyritään estämään Vaisalan tavoitteiden toteutumista uhkaavia riskejä valvontaprosesseista, jolla varmistetaan, että kaikkia toimintaan liittyviä lakeja, säädöksiä, sisäisiä toimintaohjeita ja eettisiä arvoja, mukaan lukien kestävää kehitystä, noudatetaan 11
12 tehokkaasta valvontaympäristöstä, johon kuuluvat prosessikohtaiset ohjeet ja valvontatoimet sekä niille määritellyt minimivaatimukset sisäisen tarkastuksen toimeksiannot, joiden avulla valvonnan tehokkuutta seurataan tarpeen mukaan Riskienhallinta Vaisalan riskienhallinnan tavoite on tunnistaa ja hallita konsernin strategian toteuttamiseen ja liiketoimintaan liittyvät olennaiset riskit. Vaisalassa on käytössä konsernin hallituksen hyväksymä riskienhallintapolitiikka, jossa on kartoitettu yhtiön liiketoiminta-, operatiiviset, vaaratilanne-, taloudelliset riskit. Politiikan tavoitteena on varmistaa henkilöstön, toiminnan ja tuotteiden turvallisuus sekä liiketoiminnan määräystenmukaisuus ja jatkuvuus. Hallitus vahvistaa ja määrittelee konsernin riskienhallintaperiaatteet ja -politiikan sekä arvioi riskienhallinnan tehokkuutta. Tarkastusvaliokunta valvoo riskienhallintapolitiikan ja -prosessien toteutumista. Vaisalan riskienhallinnan valmisteluryhmä koostuu tärkeimpien sisäisten sidosryhmien edustajista. Ryhmä vastaa riskienhallintaprosessin operatiivisesta valvonnasta ja siitä, että kaikki merkittävät riskit tunnistetaan ja raportoidaan sekä siitä, että riskeihin reagoidaan kaikilla tarvittavilla organisaatiotasoilla ja maantieteellisillä alueilla. Riskienhallinta on integroitu merkittävimpiin liiketoimintaprosesseihin ja toimintoihin. Tämän mahdollistaa riskien tunnistamisen, arvioinnin, hallintatoimenpiteiden ja raportoinnin toimenpiteiden sisällyttämisen ydinprosesseihin. Merkittävimmät riskit raportoidaan vuosineljänneksittäin Vaisalan johtoryhmälle ja vuosittain tarkastusvaliokunnalle. Lisätietoa Vaisalan liiketoimintaan liittyvistä lähiajan riskeistä ja epävarmuustekijöistä on kerrottu hallituksen toimintakertomuksessa ja internetsivuilla Rahoitusriskien hallinnasta kerrotaan konsernitilinpäätöksen liitetiedoissa
13 Taloudelliseen raportointiprosessiin liittyvien sisäisen valvonnan ja riskienhallinnan järjestelmien pääpiirteet Oikea taloudellinen raportointi merkitsee sitä, että Vaisala-konsernin tilinpäätökset antavat oikean riittävän kuvan konsernin toiminnasta sekä taloudellisesta asemasta ja että ne eivät sisällä tahallisia tai tahattomia virheitä tai puutteita sen enempää raportoitujen lukujen kuin raportoinnin laajuudenkaan suhteen. Vaisala-konsernin talousraportointi perustuu EU:n hyväksymiin IFRS-raportointistandardeihin. Hallituksen toimintakertomus ja konsernin emoyhtiön tilinpäätös laaditaan Suomen kirjanpitolain sekä kirjanpitolautakunnan ohjeiden ja lausuntojen mukaisesti. Konsernilaskentafunktion ylläpitämä Vaisalan konsernitilinpäätöksen laadintaperiaatteet ohjeistaa tytäryhtiöitä yksityiskohtaisesti Vaisalan käyttämien laskentaperiaatteiden soveltamisessa. Taloudelliseen raportointiin liittyviin muihin sisäisiin menettelytapoihin kuuluu Vaisala-konsernin hyväksyntäpolitiikka ja Vaisala-konsernin luottopolitiikka. Vaisalan taloudellisen valvonnan järjestelmä rakentuu ja perustuu yhdenmukaiseen globaaliin transaktio- ja raportointiprosesseihin sekä määriteltyihin valvonnan kohtiin alla kuvatun mukaisesti. Vaisala konsernin tilinpäätökset perustuvat kuukausiraportointiin ja ennusteprosesseihin. Tässä prosessissa analysoidaan perusteellisesti liiketoiminnan tulos sekä poikkeamat edellisvuoden tulokseen ja ennusteisiin. Analyysi käsittää taloudellisen tiedon ohella tärkeimmät liiketoiminnan mittarit. Määritellyt valvontatoimet liittyvät tytäryhtiöiden raportoimien lukujen analysointiin, eliminointeihin ja täsmäytyksiin sekä tilinpäätöstiedotteissa ja muissa pörssitiedotteissa kerrottuihin tietoihin. Vaisala käyttää globaalia ERP-järjestelmää (Enterprise Resource Planning, toiminnanohjausjärjestelmä), joka on rakennettu vastaamaan Vaisalan tilinpäätöksen laatimisperiaatteita. Osa kirjanpito- ja raportointiprosessiin kuuluvien tapahtumien käsittelystä on keskitetty tehtäviinsä erikoistuneille konsernitason tiimeille. Lisäksi Vaisala käyttää Hyperion Financial Management - konserniraportointijärjestelmää. Tämä järjestelmä on rakennettu vastaamaan IFRS-raportointistandardeja. Kaikkien merkittävimpien tytäryhtiöiden luvut valmistellaan globaalissa ERP-järjestelmässä, josta ne siirretään konsolidoitavaksi ja raportointijärjestelmiin määriteltyjen standardien mukaisesti. Tytäryhtiöiden 13
14 kirjanpito- ja raportointiprosessiin kuuluvia kontrolleja ovat esimerkiksi täsmäytykset, erittelyt, analyyttiset kontrollit, järjestelmäkontrollit ja tehtävien eriyttäminen. Pitkäkestoisissa projekteissa Vaisala soveltaa osatuloutusta. Näiden projektien keskeisiä kontrollipisteitä ovat esimerkiksi projektien kustannusennusteiden päivittäminen ja läpikäynti sekä projektikatselmukset. Tarkastusvaliokunta käy läpi osavuosikatsaukset, tilinpäätöstiedotteet ja tilinpäätökset. Vaisalan hallitus hyväksyy osavuosikatsaukset ja tilinpäätökset. Sisäisen valvonnan roolit ja vastuut Vaisalan hallituksella on ylin vastuu yrityksen hallinnosta ja toimintojen asianmukaisesta organisoimisesta. Hallitus myös varmistaa, että yhtiö toimii arvojensa mukaisesti sekä hyväksyy sisäisen valvonnan, riskienhallinnan ja hallinnointikoodin mukaiset toimintaohjeet. Hallitus voi antaa ulkoiselle tilintarkastajalle tai muille palveluntarjoajille sisäiseen tarkastukseen kuuluvia toimeksiantoja, tarpeen niin vaatiessa. Toimitusjohtajan tehtäviin kuuluu vastata yrityksen päivittäisestä johtamisesta hallituksen ohjeiden ja määräysten mukaisesti. Hän luo myös perustan sisäiselle valvonnalle johtamalla ja ohjaamalla johtoryhmän jäseniä ja seuraamalla sitä, kuinka he valvovat omia liiketoimintojaan sekä varmistamalla, että yrityksen kirjanpitokäytännöt noudattavat lakia ja että taloushallintoa johdetaan luotettavasti. Johtoryhmä on vastuussa siitä, että organisaation eri yksiköihin luodaan yksityiskohtaiset sisäisen valvonnan toimintaohjeet ja käytännöt. Erityisen tärkeä rooli on taloushallinnolla, koska sen valvontatoimenpiteet kattavat kaikki yhtiön operatiiviset ja muut yksiköt. Riskienhallinnan johto ohjaa yrityksen riskienhallintaprosessia ja raportoi sen toteutumisesta johtoryhmälle ja tarkastusvaliokunnalle sekä seuraa valvontatoimenpiteiden riittävyyttä ja toimivuutta käytännön tasolla. Yhtiön päälakimies sekä liiketoimintayksiköiden ja funktioiden johto vastaavat siitä, että kaikki heidän vastuualueeseensa kuuluvat yksiköt ja työntekijät noudattavat asianmukaisia lakeja, säädöksiä ja sisäisiä toimintaohjeita. Vaisalalla ei ole erillistä sisäisen tarkastuksen toimintoa. Tarkastusvaliokunta voi käyttää ulkopuolisia asiantuntijoita suorittamaan sisäiseen valvontaan tai operatiiviseen toimintaan liittyviä erillisiä arviointeja. Vaisalan ulkoisen tilintarkastajan tarkastussuunnitelmassa otetaan huomioon, että yhtiöllä ei ole sisäistä tarkastusta. Yleisiä kehitystoimenpiteitä sisäisessä valvonnassa ja riskienhallinnassa vuonna 2013 Vuoden 2013 aikana Vaisala uudisti liiketoimintatapahtumien käsittelyssä ja taloudellisen raportoinnin prosesseissa käytettyjen sisäisten valvontatoimien määritykset. Nämä määritykset sekä niihin liittyvät roolit ja vastuut on dokumentoitu osaksi Vaisalan globaalia prosessikarttaa. 14
15 Sisäpiiri Vaisala noudattaa NASDAQ OMX Helsinki Oy:n sisäpiirisääntöjä. Yhtiö ylläpitää julkista ja yhtiökohtaista sisäpiirirekisteriä Euroclear Finland Oy:n Sire-järjestelmässä, jossa arvopapereita koskevat omistustiedot saadaan suoraan arvo-osuusjärjestelmästä. Vaisala Oyj:n julkiseen sisäpiiriin kuuluvat arvopaperimarkkinalain mukaisesti hallituksen jäsenet, toimitusjohtaja, konsernin johtoryhmän jäsenet ja tilintarkastajat. Yhtiön palveluksessa olevat henkilöt, jotka asemansa tai tehtäviensä perusteella saavat säännöllisesti sisäpiiritietoa, kuuluvat Vaisalan pysyvään yrityskohtaiseen sisäpiirirekisteriin. Vaisalan hankekohtaiseen sisäpiirirekisteriin puolestaan kuuluvat ne henkilöt, jotka työsuhteen tai muun sopimustyön perusteella saavat tiettyä hanketta koskevaa sisäpiiritietoa. Vaisala noudattaa hiljaista jaksoa, joka alkaa kunkin raportointineljänneksen lopussa ja päättyy kyseisen vuosineljänneksen tai tilikauden tuloksen julkistukseen. Julkiseen sisäpiiriin kuuluvat henkilöt eivät saa tehdä kauppaa Vaisalan osakkeilla tänä aikana. Hankekohtaisilta sisäpiiriläisiltä on kaupankäynti yhtiön osakkeilla kielletty, kunnes hanke raukeaa tai julkistetaan. Vaisalan lakiasiainosasto vastaa yhtiön sisäpiirirekistereistä. Lisätietoa Säännöllisesti päivittyvä lista julkisten sisäpiiriläisten omistuksista löytyy yrityksen internetsivuilta, osoitteesta 15
Selvitys hallinto- ja ohjausjärjestelmästä 2014. Vaisalan yleiset hallinnointiperiaatteet
Selvitys hallinto- ja ohjausjärjestelmästä 2014 Vaisalan yleiset hallinnointiperiaatteet Selvitys Vaisalan hallinto- ja ohjausjärjestelmästä (Corporate Governance Statement) on laadittu Suomen hallinnointikoodin